Kamu bisa jelasin ke aku soal Tunku Ismail Ibni Sultan Ibrahim dalam bahasa melayu?

Duli Yang Amat Mulia Mejar Jeneral Tunku Ismail ibni Sultan Ibrahim (diputerakan pada  di Johor Bahru, Johor) merupakan Tunku Mahkota Johor. Baginda merupakan anakanda pertama baginda berdua dan putera sulung kepada Kerabat Diraja Johor (sebelah ayahanda) dan Kerabat Diraja Perak (sebelah bonda). Tunku Ismail pernah berkhidmat sebagai pegawai Tentera India dan kini Penaung Diraja Persatuan Bolasepak Negeri Johor (PBNJ).

Tunku Ismail merupakan putera sulung Sultan Johor sekarang, Sultan Ibrahim Ismail dan Raja Zarith Sofiah Sultan Idris Shah. Beliau merupakan cucunda kepada Sultan Johor yang sebelumnya iaitu Almarhum Sultan Iskandar ibni Sultan Ismail dan juga Sultan Perak sebelum Sultan Azlan Muhibbuddin Shah, iaitu Almarhum Sultan Idris Shah II.

Tunku Ismail dilantik sebagai Raja Muda Johor pada 8 April 2006 oleh nendanya, Almarhum Sultan Iskandar ibni Sultan Ismail, sebagai pewaris kedua yang bakal menaiki takhta Kesultanan Johor (kini pewaris takhta utama setelah kemangkatan Sultan Iskandar). Tunku Ismail kemudian ditabalkan sebagai Tunku Mahkota Johor pada 28 Januari 2010 selepas ayahandanya ditabalkan menjadi Sultan Johor Darul Takzim ke - 25 pada 23 Januari 2010.